
Oduvijek sam bio vjernik i bio sam odgajan kao vjernik. Od prošlog ramazana istinski sam se posvetio vjeri i od tada pokušavam izbaciti sve što je zabranjeno, ali je jednom 18-godišnjaku, kakav sam sad, jako teško.


Izlazim jako rijetko, ne pijem alkohol (čak ni ako pročitam sastojak u nekoj hrani). Onda sam počeo istraživati. Neki izvori kažu da je muzika grijeh ako podstiče na blud. Moje pitanje što se toga tiče jeste da li je muzika grijeh ako ne podstiče na blud? I što se tiče onanisanja, toga sam se riješio jer piše da je grijeh?


Pročitao sam u jednom hadisu da je sam čovjek kriv za sve što ga zadesi u životu. Ovo navodim jer mi, takoreći, “ne ide” u životu, tj. ne mogu ostvariti neku vezu s nekom djevojkom (a jednu volim već dvije godine). Da li to može imati neke veze s grijesima iz prošlosti? Volio bih da mi objasnite te grijehe, jer se ja stvarno trudim biti vjernik, i ovaj ramazan mi je nešto najljepše u životu, ali ponekad se osjećam usamljeno, jer mi treba ljubav. Kao što sam rekao, jako je teško biti mlad, a biti okrenut vjeri jer je današnje vrijeme nikakvo. Hvala unaprijed!


* 
* 
* 
* 
* 
* 
* 
* 
* 
* 

 

Kakvi su propisi o muzici i upoznavanju djevojke?
=================================================

 

Vaše pitanje je kao što vidite dugačko, a šta mislite onda za odgovor, koliki bi trebao da bude da se odgovori na sve što ste tražili.  

Što se tiče muzike, ona je u svakom slučaju zabranjena, zbog općenitosti argumenata koji je zabranjuju. I u vjeri ne postoji dokaz koji kaže da je muzika zabranjena ako podstiče na blud, a u protivnom ne.


Što se tiče problema u životu, oni nedvojbeno mogu nastati kao plod činjenja grijeha.  

A što se tiče upoznavanja djevojaka, po islamskom učenju, to je dopušteno samo onda kada čovjek ima namjeru da se ženi, i tada uz mnoge odrednice.


 


Moj savjet ti je da se oženiš ako ti je potrebna ljubav i na taj način se smiriš i da nađeš nekoga ko će te voljeti.  

A Allah najbolje zna!


Odgovorio: Elvedin Pezić


